OpenLLM-France/wikimedia huggingface dataset:
# Helga Dietrich

Helga Dietrich (n. 1940) és una botànica alemanya. Va treballar en la flora de Cuba, sobre orquídies i plantaginàcies. És investigadora de la Universitat de Jena.

## Algunes publicacions

* 1984. Vorläufiges Gattungs- und ArtenVerzeichnis Kubanischer Orchidaceae (Llista preliminar dels gèneres i espècies de Cuba). Wiss. Zeitschr. Friedrich-Schiller-Univ. Jena.

### Llibres

* 1980. Bibliographia orchidacearum. Vol. 2. Universitätsbibliothek der Friedrich-Schiller-Universität Jena. 62 pàg. Part 1, A-K. 159 pàg. Part 2, L-Z. 1981. 319 pàg.
* 1984. Orchideenmosaik. Universitatsbibliothek der Friedrich-Schiller-Universitat Jena. 51 pàg.
* 1991. Bibliographia Orchidacearum: Aussereuropaische Arten. Ed. Universitatsbibliothek der Friedrich-Schiller-Universitat. ISBN 3-910014-21-6

## Referències

* ↑ H.Dietr. Es poden consultar els tàxons descrits per aquest autor a International Plant Names Index (anglès)
# High Shoals

High Shoals és una població dels Estats Units a l'estat de Carolina del Nord. Segons el cens del 2000 tenia 729 habitants.

## Demografia

Segons el cens del 2000, High Shoals tenia 729 habitants, 284 habitatges i 214 famílies. La densitat de població era de 157,2 habitants per km².
Dels 284 habitatges en un 38,7% hi vivien nens de menys de 18 anys, en un 51,8% hi vivien parelles casades, en un 19% dones solteres, i en un 24,6% no eren unitats familiars. En el 21,5% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,96.
Per edats la població es repartia de la següent manera: un 29,2% tenia menys de 18 anys, un 8,9% entre 18 i 24, un 34,6% entre 25 i 44, un 17,7% de 45 a 60 i un 9,6% 65 anys o més.
L'edat mediana era de 31 anys. Per cada 100 dones de 18 o més anys hi havia 96,9 homes.
La renda mediana per habitatge era de 33.906 $ i la renda mediana per família de 36.429 $. Els homes tenien una renda mediana de 31.711 $ mentre que les dones 20.833 $. La renda per capita de la població era de 14.881 $. Entorn del 15,5% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- High Shoals». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- High Shoals». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# High Springs

High Springs és una població dels Estats Units a l'estat de Florida. Segons el cens del 2000 tenia 3.863 habitants.

## Demografia

Segons el cens del 2000, High Springs tenia 3.863 habitants, 1.539 habitatges, i 1.063 famílies. La densitat de població era de 80,8 habitants/km².
Dels 1.539 habitatges en un 32,1% hi vivien nens de menys de 18 anys, en un 50,3% hi vivien parelles casades, en un 14,5% dones solteres, i en un 30,9% no eren unitats familiars. En el 25,9% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,4% tenia menys de 18 anys, un 6,2% entre 18 i 24, un 27,6% entre 25 i 44, un 25% de 45 a 60 i un 15,7% 65 anys o més.
L'edat mediana era de 39 anys. Per cada 100 dones de 18 o més anys hi havia 81,4 homes.
La renda mediana per habitatge era de 34.354 $ i la renda mediana per família de 43.779 $. Els homes tenien una renda mediana de 32.959 $ mentre que les dones 22.109 $. La renda per capita de la població era de 15.919 $. Entorn del 9,5% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- High Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- High Springs». American Fact Finder. Oficina del Cens dels Estats Units, 12-01-2010.
# Hipoclorit

Hipoclorit és un compost químic oxoanió també conegut com a clorat(I) l'anió és ClO$^−$. Un compost hipoclorit conté aquest grup, amb el clor amb l'estat d'oxidació +1. Els hipoclorits són sals de l'àcid hipoclorós. Entre els exemples comuns hi ha hipoclorit de sodi (lleixiu de clor) o agent emblanquinador i hipoclorit de calci (compost de clor per a piscines). Els hipoclorits són sovint força inestables i per això són agents oxidants forts. La reacció amb compostos orgànics és molt exotèrmica i pot causar la combustió, per això s'han de manejar amb cura. Poden oxidar els compostos amb manganès convertint-los en permanganats.

## Preparació

La sal sòdica de l'ió hipoclorit, NaClO, es forma per desproporcionació del gas clor en solució aquosa d'hidròxid de sodi:
    Cl2 (g) + 2 NaOH (aq) → NaCl (aq) + NaClO (aq) + H₂O (l)
La reacció amb clor en calent amb hidròxid de sodi concentrat forma clorats d'alt estat d'oxidació:
    3 Cl2 (g) + 6 NaOH (aq) → 5 NaCl(aq) + NaClO3 (aq) + 3 H2O (l)
# Hobe Sound

Hobe Sound és una concentració de població designada pel cens dels Estats Units a l'estat de Florida. Segons el cens del 2000 tenia 11.376 habitants.

## Demografia

Segons el cens del 2000, Hobe Sound tenia 11.376 habitants, 5.176 habitatges, i 3.266 famílies. La densitat de població era de 804,5 habitants/km².
Dels 5.176 habitatges en un 18,7% hi vivien nens de menys de 18 anys, en un 54,1% hi vivien parelles casades, en un 6,4% dones solteres, i en un 36,9% no eren unitats familiars. En el 31,2% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,66.
Per edats la població es repartia de la següent manera: un 16,8% tenia menys de 18 anys, un 4,8% entre 18 i 24, un 20,5% entre 25 i 44, un 24,9% de 45 a 60 i un 33% 65 anys o més.
L'edat mediana era de 51 anys. Per cada 100 dones de 18 o més anys hi havia 90,6 homes.
La renda mediana per habitatge era de 36.541 $ i la renda mediana per família de 45.412 $. Els homes tenien una renda mediana de 36.943 $ mentre que les dones 27.773 $. La renda per capita de la població era de 21.603 $. Entorn del 3,7% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hobe Sound». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Hobe Sound». American Fact Finder. Oficina del Cens dels Estats Units, 12-01-2010.
# Hiliota dels Usambara

La hiliota dels Usambara Hyliota usambara és una espècie d'ocell de la família dels hiliòtids (Hyliotidae) que habita els boscos d'una petita zona al nord-oest de Tanzània.

## Referències

* ↑ «Hiliota dels Usambara». Cercaterm. TERMCAT, Centre de Terminologia. Rev. 20/02/2021(català)
# Horst aan de Maas

Horst aan de Maas (limburguès Hoars aon de Maas) és un municipi de la província de Limburg, al sud-est dels Països Baixos. L'1 de gener del 2009 tenia 29.324 habitants repartits sobre una superfície de 122,55 km² (dels quals 2,57 km² corresponen a aigua). Limita al nord amb Venray, Meerlo-Wanssum i Bergen, a l'oest amb Deurne, a l'est amb Arcen en Velden i al sud amb Sevenum i Venlo.

## Nuclis

America, Broekhuizen, Broekhuizenvorst, Griendtsveen, Grubbenvorst, Hegelsom, Horst, Lottum, Melderslo, Meterik.

## Enllaços externs

* www.horstaandemaas.nl
# Honori

Honori és el nom dels següents personatges:
* Flavi Honori, emperador romà (395-423)
* Honori (germà de Teodosi I) (segle iv)
* Juli Honori, escriptor i geògraf romà
* Papa Honori I (Càpua, ? - Roma, 638), Papa de l'Església Catòlica (625–38)
* Honori II (Fagnano, ? - Roma, 1130), Papa de l'Església Catòlica (1124–30)
* Honori III (Roma, 1148-1227), Papa de l'Església Catòlica (1216-1227)
* Honori IV (Roma, ~1210-1287), Papa de l'Església Catòlica (1285–87)
Viccionari
# Hoxton

Hoxton és un barri del municipi londinenc de Hackney. Està situat immediatament al nord del districte financer de la City. Està delimitat pel Canal de Regent al nord; Wharf Road i City Road, a l'oest; Old Street, al sud; i Kingsland Road, a l'est.
El barri és també un dels districtes electorals del Regne Unit, pel qual s'elegeixen 3 representantss per a l'ajuntament. Forma part de la circumscripció electoral de "Hackney South and Shoreditch".
A partir de la dècada dels 1990 la meitat sud d'Hoxton junt amb Shoreditch es va convertir a la zona de concentració de la moguda alternativa londinenca. Conté un gran nombre de bars, clubs, galeries d'art i l'Església de Sant Joan.
# Hechtia

Hechtia és un gènere de plantes amb flors dins la família Bromeliaceae, subfamília Pitcairnioideae. Rep el nom de Julius Gottfried Conrad Hecht (1771-1837), conseller del rei de Prússia. Conté unes 50 espècies. Són plantes natives d'Amèrica, des de Texas a Nicaragua. Excepte en el cas de H. gayorum, totes les espècies del gènere són dioiques.

## Taxonomia

| Hechtia argentea Baker Hechtia caerulea (Matuda) L.B.Sm. Hechtia capituligera Mez Hechtia carlsoniae Burt-Utley & J.Utley Hechtia caudata L.B.Sm. Hechtia confusa L.B.Sm. Hechtia conzattiana L.B.Sm. Hechtia dichroantha Donnell Smith Hechtia elliptica L.B.Sm. Hechtia epigyna Harms Hechtia fosteriana L.B.Sm. Hechtia fragilis Burt-Utley & J.Utley Hechtia galeottii Mez Hechtia gayorum L.W.Lenz Hechtia glabra Brandegee Hechtia glauca Burt-Utley & J.Utley Hechtia glomerata Zucc. Hechtia guatemalensis Mez | Hechtia iltisii Burt-Utley & J.Utley Hechtia jaliscana L.B.Sm. Hechtia laevis L.B.Sm. Hechtia lanata L.B.Sm. Hechtia laxissima L.B.Sm. Hechtia lindmanioides L.B.Sm. Hechtia lundelliorum L.B.Sm. Hechtia lyman-smithii Burt-Utley & J.Utley Hechtia malvernii Gilmartin Hechtia marnier-lapostollei L.B.Sm. Hechtia matudae L.B.Sm. Hechtia melanocarpa L.B.Sm. Hechtia mexicana L.B.Sm. Hechtia montana Brandegee Hechtia mooreana L.B.Smith Hechtia nuusaviorum Espejo & López-Ferrari Hechtia pedicellata S.Watson Hechtia perotensis I.Ramírez & Martínez-Correa | Hechtia podantha Mez Hechtia pretiosa Espejo & López-Ferrari Hechtia pumila Burt-Utley & J. Utley Hechtia reflexa L.B.Sm. Hechtia reticulata L.B.Sm. Hechtia rosea E.Morren ex Baker Hechtia roseana L.B.Sm. Hechtia schottii Baker ex Hemsley Hechtia sphaeroblasta B.L.Rob. Hechtia stenopetala Klotzsch Hechtia suaveolens E. Morren ex Mez Hechtia subalata L.B.Smith Hechtia texensis S.Watson Hechtia tillandsioides (André) L.B.Sm. Hechtia zacatecae L.B.Sm. Hechtia zamudioi Espejo, López-Ferrari & I.Ramírez |

## Referències

* ↑ «Genus: Hecthia Klotzsch». Germplasm Resources Information Network. United States Department of Agriculture, 17-09-1996. Arxivat de l'original el 2014-08-08. [Consulta: 1r abril 2011].
* ↑ Gledhill, D. The Names of Plants. 4. Cambridge University Press, 2008, p. 193. ISBN 978-0-521-86645-3.
* ↑ «Hechtia». Royal Botanic Gardens, Kew: World Checklist of Selected Plant Families. [Consulta: 29 desembre 2009].

## Enllaços externs

* BSI Genera Gallery Arxivat 2012-02-27 a Wayback Machine. photos
# Hecató

Hecató, en llatí Hecaton, en grec antic Ἑκάτων, fou un filòsof estoic grec nascut a Rodes. Va ser deixeble de Paneci i va estar connectat estretament als filòsofs estoics del seu temps. Tot el que se'n sap d'ell és a partir d'un passatge de Ciceró. Va escriure nombrosos i extensos llibres, però no s'han conservat. Sèneca menciona també aquest Hecató al seu llibre De Beneficiis.
Les seves obres, segons diu Diògenes Laerci, són:
* De Officiis (traducció llatina del títol segons Ciceró)
* Περὶ ἀγαθῶν, Sobre els dons, en nou llibres
* Περι ἀρετῶν, Sobre les virtuts.
* Περὶ παθῶν, Sobre les passions.
* Περὶ τελῶν, Sobre les finalitats.
* Περὶ παραδόξων, Sobre les paradoxes, en tretze llibres.
* Χρεῖαι, Màximes.

## Referències

* ↑ Hecaton a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 365
# Hecatompos

Hecatompos o Hecatomnos (en llatí Hecatomnus, en grec antic Ἑκατόμνος) va ser un dinasta de Cària (circa el 395 aC-377 aC) fill d'Hisàldom (Hyssaldomus), governant local de Milasa, que va ser nomenat sàtrapa pel rei Artaxerxes III de Pèrsia amb el comandament de les forces navals que probablement per mediació de Evàgores I de Salamina de Xipre, havien de donar suport als atenencs, i que va participar amb Farnabazos II a la batalla de Cnidos l'any 394 aC.
Evàgores ja havia demanat l'ajut persa en un conflicte amb un dels petits regnes de Xipre i amb el suport d'aquesta flota va estendre en poc temps el seu domini sobre diversos petits regnes veïns. Teopomp de Quios diu que Pèrsia va decidir finalment enderrocar a Evàgores, però no es va trobar en disposició de fer-ho fins després de la pau d'Antàlcides el 387 aC, ja que la flota d'Evàgores s'havia reforçat molt i fins i tot va arribar a saquejar la costa de Fenícia i va ajudar els cilicis en una revolta contra Pèrsia i segons Isòcrates d'Atenes i Diodor de Sicília es va apoderar fins i tot de Tir. Sembla que Hecatompos no va facilitar la feina als perses i fins i tot va donar suport secretament a Evàgores I amb diners per contractar mercenaris.
Com que això no es va saber, segurament per la descomposició de l'Imperi Aquemènida, i el 385 aC es va fer la pau amb el rei de Salamina, Hecatomnos va seguir en possessió de la satrapia com un virtual sobirà independent fins que va morir aproximadament el 377 aC (Isòcrates diu que era viu el 380 aC).
Va deixar tres fills: Mausol, Idrieu i Pixòdar, tots els quals el van succeir posteriorment, el primer en fer-ho va ser Mausol (377 aC-353 aC). També va deixar dues filles, Artemísia II i Ada de Cària que segons el costum asiàtic es van casar amb els seus germans Mausol i Idrieu, segons diu Estrabó.
Hecatomnos era nadiu de Mylasa i va fer aquesta ciutat la seu del seu govern. Va emetre monedes amb la figura del Zeus Labrandenos (de Labranda) que portava el nom d'un famós temple de Mylasa.

## Referències

* ↑ Hecatomnus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 364-365
# Huang Quan (pintor)

Huang Quan - 黄荃 en xinès simplificat ; 黃荃 en xinès tradicional ; Huáng Quán en pinyin - (Chengdu, província de Sichuan, ~903 - 965) fou un pintor xinès que va viure en el període de les cinc dinasties i Deu regnes. No es coneix la data exacta del seu naixement encara que alguns autors han mencionat que va ocórrer vers l'any 903. Fou un alt responsable de l'Acadèmia de Pintura de l'estat de Shu Han, institució que va estendre la seva influència durant la dinastia Song. Va tenir tres fills: Jubao, Jucai i Jushi, que també van ser pintors.
El mestre de Huan Quan va ser Diao Guangyin. En la seva obra s'hi representen ocells i flors molt acolorits i realitzats amb unes línies fines i amb un notable realisme i naturalisme (pintura xiesheng 写生). El seu estil va anar madurant amb el temps, arribant a dominar la tècnica denominada mogu hua. Les flors com a tema artístic estava vinculat al budisme però adquirí entitat pròpia durant el període de les Cinc Dinasties. Entre les seves obres destaquen Aus rares i Ocells, insectes i tortugues (on els animals estan representats de manera molt realista i sense una aparent connexió entre ells); s'ha considerat que una de les obres més conegudes va servir per instruir el seu fill Jubao.

## Referències

* ↑ Xiangping Li. Flower-and-bird Painting in Ancient China. 五洲传播出版社, 2007, p. 17. ISBN 978-7-5085-1128-3.
* ↑ Huaiyu, Guo.. 5000 ans d'Art Chinois. ISBN 978-2-8099-1601-0.
* ↑ Dictionnaire Bénézit, Dictionnaire des peintres,sculpteurs, dessinateurs et graveurs, vol. 7, éditions Gründ, janvier 1999, 13440 p. (ISBN 2700030176), p. 217, 218.

## Bibliografia

* ”Huang Quan, a Flower-and-Bird Painter”. Chinese Literature magazine (núm.4, 1981) article de Rui Xue,
* ”The Art Book of Chinese Paintings” de Ming Deng. Ed Long River Press

## Enllaços externs

* Huang Quan: Birds by Sketching Life
* http://arts.cultural-china.com/en/77Arts6586.html Arxivat 2013-02-08 a Wayback Machine.
* Birds, Insects and Turtles. The Palace Museum
* http://arts.cultural-china.com/en/62A13748A15661.html Arxivat 2014-12-23 a Wayback Machine.
# Huang Sui

Huang Sui (xinès: 黄穗, pinyin: Huáng Suì) (va néixer el 8 de gener de 1982 a Hunan província) és una jugadora de bàdminton de la Xina.

## Resultats destacats
### Participacions en els Jocs Olímpics

* Jocs Olímpics d'Atenes - (Xina) - Dobles femenins
Va participar en la modalitat de Dobles femenins al costat de Gao Ling. En primera ronda van tenir un bye i en segona ronda van eliminar a Eei Hui Chin i Pei Tty Wong de Malàisia. En quarts de final, Gao i Huang van derrotar a Ann-Lou Jørgensen i Rikke Olsen de Dinamarca per 15-6, 15-7. En semifinals van guanyar als seus compatriotes Zhao Tingting i Wei Yili per 15-10, 17-14; i ja en la final van perdre contra Zhang Jiewen i Yang Wei, també de la Xina, per 7-15, 15-4, 15-8, per acabar aconseguint la medalla de plata.

### Participacions en els Campionats del Món

* Campionat mundial de bàdminton de 2006 - (Xina) - Dobles femenins
Va participar en la modalitat de Dobles femenins al costat de Gao Ling. Va caure en quarts de final.
* Campionat mundial de bàdminton de 2003 - (Xina) - Dobles femenins
Va participar en la modalitat de Dobles femenins al costat de Gao Ling. Es va penjar l'or.

## Títols
### Campionats Internacionals

* 2006 - Yonex All England - Dobles femenins - Guanyadora
* 2006 - Macau Open Championship - Dobles femenins - Guanyadora
* 2006 - Yonex Japan Open - Dobles femenins - Guanyadora
* 2006 - Proton Malaysia Open - Dobles femenins - Guanyadora
* 2006 - Xina Masters - Dobles femenins - Guanyadora
* 2005 - Yonex All England - Dobles femenins - Guanyadora
* 2005 - Yonex German Open - Dobles femenins - Guanyadora
* 2004 - Swiss Open - Dobles femenins - Guanyadora
* 2004 - Yonex All England - Dobles femenins - Guanyadora
* 2003 - Yonex All England - Dobles femenins - Guanyadora
* 2003 - Yonex Japan Open - Dobles femenins - Guanyadora
* 2003 - Xina Open - Dobles femenins - Guanyadora
* 2003 - Hong Kong Open - Dobles femenins - Guanyadora
* 2002 - Xina Open - Dobles femenins - Guanyadora
* 2002 - Sanyo Indonèsia Open - Dobles femenins - Guanyadora

## Records

Aquesta noia també ha fet el rècord femení mundial de velocitat del volant de bàdminton, que va tenir més de 200 km. per hora en aquesta ocasió.

## Referències

* ↑ «Chinese Fu clocks fastest smash at Sudirman Cup». People's Daily, 14-05-2005. [Consulta: 20 abril 2009].

## Enllaços externs

* Ficha IBF de Huang Sui Arxivat 2007-03-03 a Wayback Machine.
# Hàssan Paixà (governador de Bagdad)

Hàssan Paixà (1657-1723) fou governador (wali) otomà de l'eyalat de Bagdad, d'origen georgià. Era fill d'un oficial militar del sultà Murat IV i va fundar una dinastia de governadors mamelucs de Bagdad que va governar el territori fins al 1831.
Després d'una carrera brillant va esdevenir governador successivament de Konya, Alep, Urfa i el Diyarbekir. Fou nomenat governador de Bagdad per primer cop el 1696 i va ocupar el càrrec dos anys (fou un personatge diferent del Hàssan Paixà que va governar a Bagdad del 1689 al 1691). El 1704 va tornar al govern de Bagdad on es va destacar per la seva pietat, justícia i fermesa. Amb freqüents expedicions militars va sotmetre les turbulentes tribus àrabs i kurdes a les que va imedir els atacs i saquejos; en general va fer respectar la llei i l'orde i no va afavorir la corrupció entre els funcionaris.
El 1723 va esclatar la guerra amb Pèrsia. Hàssan va dirigir les operacions militars i va envair Pèrsia. Va morir a la primavera, quan era a Kirmanshah. El va succeir el seu fill Àhmad Paixà ibn Hassan (1723-1734), que va conquerir Hamadan.

## Referències

* Cl. Huart, Histoire de Bagdad
* Thabit Abdullah, A short History of Iraq
# Illa Gran Nicobar

L'illa Gran Nicobar (hindi: निकोबार बड़ा, nicobarenc: टोकिओंग लोंग, Tokieong long, anglès: Great Nicobar) és la major de les illes Nicobar de l'Índia, al nord de Sumatra. Punta Indira, en l'extrem sud, és també el punt més meridional de l'Índia. L'illa de Sumatra es troba en el sud de Gran Nicobar. L'illa té 1.045 km², però està escassament habitada, amb una població de 9.439 habitants, i un territori en gran part cobert per una selva tropical coneguda per la seva vida silvestre diversa.
L'illa es va veure greument afectada pel tsunami de 2004 i el terratrèmol de l'Oceà Índic, amb moltes morts, i va ser aïllada de tot contacte amb l'exterior per més d'un dia.
L'illa compta amb diversos rius, com l'Alexandra, Amrit Kaur, Dogmar i el Galathea. Pràcticament tots els rius flueixen sentit sud o cap al sud-oest, la qual cosa és indicatiu del pendent general del terreny en tota l'illa. Hi ha ondulants turons al llarg de lilla amb una cadena principal que s'estén en una orientació nord-sud. La muntanya Thuillier, que forma part d'aquesta serralada, té la major elevació de qualsevol punt en les Nicobar, amb 642 m sobre el nivell del mar.

## Referències

* ↑ Shyam Singh Shashi (2005), Encyclopaedia of Indian Tribes, Anmol Publications Pvt Ltd, ISBN 81-7041-836-4, http://books.google.cat/?id=pQh48ov8BrwC, "... The main hill range runs from the north to south. Average height of the hills is 300m to 400m. The highest peak of this is Mount Thullier..."

## Vegeu també

* Geografia de l'Índia
# Hilari de Bitínia

Hilari de Bitínia (en llatí Hilarius, en grec Ἱλάριος) fou un pintor i filòsof grec que va viure durant el regnat de l'emperador Valent (364-379). Va emigrar a Atenes on es va destacar com a pintor i pels seus coneixements d'art i de filosofia. Quan residia prop de Corint el 379, va morir junt amb tota la seva família durant l'atac a aquesta ciutat per part dels gots.

## Referències

* ↑ Hilarius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 469
# Illa Kugong

Kugong és una illa deshabitada del grup de les illes Belcher, la més occidental del grup, a la badia de Hudson. Administrativament pertany a la regió de Qikiqtaaluk de Nunavut, Canadà. Té una superfície de 321 km² i un perímetre de 184 quilòmetres. Juntament amb les illes Flaherty, Tukarak i Innetalling són les quatre illes grans del grup. Les llebres polars són comunes a l'illa.

## Referències

* ↑ Publications. 77. Digitized May 5, 2009. United States. Hydrographic Office, 1946, p. 391.
* ↑ «The Atlas of Canada - Sea Islands», 22-01-2013. Arxivat de l'original el 2013-01-22. [Consulta: 10 abril 2024].
* ↑ «Section 15, Chart Information». pollux.nss.nima.mil. Arxivat de l'original el 2004-11-19. [Consulta: 4 agost 2009].
* ↑ Chapman, Joseph A. Rabbits, hares and pikas: status survey and conservation action plan. IUCN, 1991, p. 69. ISBN 2-8317-0019-1.